Subject: FW: 7-1.3/515 Selgitustaotlus seoses Maardus asuva Kaldase põik 8 katastriüksuse jagamise lubatavusega projekteerimistingimuste alusel
From: "info - MKM" <[email-masked]>
To: "info - MKM" <[email-masked]>
Date: Mon, 23 Mar 2026 15:49:40 +0200

From: Madis Kaasik <[email-masked] 
<mailto:[email-masked]> >
Sent: Monday, March 23, 2026 3:30 PM
To: [email-masked] <mailto:[email-masked]>
Cc: Ahto Pahk - MKM <[email-masked] <mailto:[email-masked]> >; Vello 
Kima - MKM <[email-masked] <mailto:[email-masked]> >; Liisi Pajuste 
<[email-masked] 
<mailto:[email-masked]> >
Subject: RE: 7-1.3/515 Selgitustaotlus seoses Maardus asuva Kaldase põik 8 
katastriüksuse jagamise lubatavusega projekteerimistingimuste alusel

Tere

Esmalt selgitame, et Kliimaministeerium annab selgitusi tuginedes 
märgukirjale ja selgitustaotlusele vastamise ning kollektiivse pöördumise 
esitamise seaduse (MSVS) §-le 3, mille kohaselt riigi- ja kohaliku 
omavalitsuse üksuse asutus annab tasuta selgitusi tema poolt väljatöötatud 
õigusaktide, nende eelnõude ja asutuse tegevuse aluseks olevate õigusaktide 
ning asutuse pädevuse ja õigusloome tegevuse kohta. Õigusalaste selgituste 
raames selgitame mingi konkreetse seaduse, konkreetse paragrahvi, konkreetse 
lõike, konkreetse punkti sisu ja tähendust. Selgituse andmisel tõlgendab 
ning selgitab ministeerium õigusnormi tähendust, kuid ei lahenda õiguslikku 
üksikjuhtumit.

Ehitusseadustiku (edaspidi EhS) § 27 lõike 4 punkti 8 kohaselt on võimalik 
projekteerimistingimustega täpsustada detailplaneeringus käsitletud 
planeeringuala hoonestuslaadi, sealhulgas krundijaotust, kui see on seotud 
ehitusliku kompleksi rajamisega ning tingimusel, et planeeringualale 
esialgselt määratud ehitusõigus ei muutu.

Kehtiv õigus ei anna iseseisvat ja piiranguteta alust detailplaneeringu 
lahenduse täpsustamiseks, vaid eeldab kumulatiivselt järgmiste tingimuste 
täitmist:

i.	esineb vähemalt üks EhS § 27 lõikes 1 punktides 1–3 nimetatud alustest;
ii.	krundijaotuse täpsustamine on sisuliselt seotud ehitusliku kompleksi 
rajamisega;
iii.	detailplaneeringuga määratud ehitusõigus tervikuna ei muutu;
iv.	muudatus ei kujuta endast detailplaneeringu põhilahenduse olemuslikku 
muutmist (EhS § 27 lg 3);
v.	ei esine projekteerimistingimuste andmisest keeldumise aluseid.

Riigikohus on kohtuasjas nr 3‑20‑952/55 punktis 15 asunud seisukohale, et 
krundi ehitusõiguse sisustamisel tuleb lähtuda PlanS § 126 lg-st 4. Juhul, 
kui täitmata on üks või mitu eeltoodud loetelus nimetatud tingimust, ei ole 
projekteerimistingimuste andmine EhS § 27 lõike 4 punkti 8 alusel lubatav 
ning sellisel juhul tuleb muuhulgas kaaluda detailplaneeringu muutmist 
planeerimisseaduse (PlanS) § 140 lõike 7 kohaselt.

Lisaks on Riigikohus kohtuasjas nr 3‑20‑952/55 selgitanud, et kinnisasja 
jagamiseks, kui selle käigus ei soovita muuta detailplaneeringuga määratud 
ehitusõigust, võib uue detailplaneeringu koostamise või selle osaliselt 
kehtetuks tunnistamise nõue olla liiga koormav (p 19). Kuivõrd PlanS ega 
MaaKS ei sätesta erisusi kehtiva detailplaneeringu alusel moodustatud 
katastriüksuste hilisemaks jagamiseks, saab ka kehtiva detailplaneeringu 
alal kohaldada kinnisasja jagamisele MaaKS-s üldiselt sätestatut (p 21). 
Kohalik omavalitsus peab kehtiva detailplaneeringu alal asuva kinnisasja 
jagamise taotluse lahendamisel arvestama, et kinnisasja jagamine ei tohi 
minna vastuollu kehtiva detailplaneeringu maakasutus- ja ehitustingimuste 
ega ehitiste kasutamise otstarvetega (p 21). Kehtiva detailplaneeringu alal 
asuva kinnisasja jagamine saab detailplaneeringut muutmata olla lubatav 
pigem erandlikel juhtudel (p 21).

Juhul, kui Teil on täiendavaid küsimusi planeeringute või maakorralduse 
aspektide osas, palun pöörduge Majandus- ja Kommunikatsiooniministeeriumi 
poole.

Lugupidamisega

Madis Kaasik
Õigusnõunik | Ehituse ja elukeskkonna osakond
+372 6 272 735|  <mailto:[email-masked]> 
[email-masked]
Kliimaministeerium | Suur-Ameerika 1, 10122 Tallinn, Eesti
 <http://www.kliimaministeerium.ee/> www.kliimaministeerium.ee

From: [email-masked] <mailto:[email-masked]> 
<[email-masked] <mailto:[email-masked]> >
Sent: Monday, March 9, 2026 1:32 PM
To: Kliimaministeerium info <[email-masked] 
<mailto:[email-masked]> >
Subject: 7-1.3/515 Selgitustaotlus seoses Maardus asuva Kaldase põik 8 
katastriüksuse jagamise lubatavusega projekteerimistingimuste alusel

Tere

Pöördume Kliimaministeeriumi poole selgituse saamiseks seoses Maardus asuva 
Kaldase põik 8 katastriüksuse jagamise lubatavusega projekteerimistingimuste 
alusel.
Kaldase põik 8 kinnistu suhtes kehtib Maardu Linnavolikogu 26.01.2010 
otsusega nr 44 kehtestatud Altmetsa tee 10a kinnistu detailplaneering. 
Detailplaneeringu koostamise eesmärgiks oli Altmetsa tee 10a maaüksuse 
kasutustingimuste määramine kinnistu jagamisel tootmis- ja ärimaa 
kruntideks, moodustatavate kruntide ehitusõiguse määramine, kruntide 
hoonestusala piiritlemine, tänavate maa-alade ja liikluskorralduse 
määramine, tehnovõrkude ja -rajatiste asukoha määramine, keskkonnatingimuste 
seadmine planeeringu elluviimiseks, haljastuse ja heakorra põhimõtteline 
lahendamine ning servituutide vajaduse ja ulatuse määramine.

Tänaseks on detailplaneeringus ette nähtud krundid moodustatud. Kehtiv 
detailplaneering ei näe ette moodustatud kruntide edasist omavahelist 
jagamist ega liitmist.
Maardu Linnavalitsuse poole on pöördunud Kaldase põik 8 kinnisasja omanik 
sooviga jagada nimetatud kinnisasi kaheks eraldi katastriüksuseks, tuginedes 
Ehitusseadustiku § 27 lõike 4 punktile 8, mille kohaselt võib 
projekteerimistingimustega täpsustada detailplaneeringus käsitletud 
planeeringuala hoonestuslaadi, sealhulgas krundijaotust, kui see on seotud 
ehitusliku kompleksi rajamisega ning tingimusel, et ei muutu 
planeeringualale esialgselt määratud ehitusõigus.

Kaldase põik 8 kinnistu on detailplaneeringus eraldi moodustatud krunt (pos 
nr 2), millele on määratud täisehitusprotsendiks 69% ning maksimaalseks 
ehitisealuseks pinnaks 18 770 m². Läbi kogu Kaldase põik 8 kinnistu on ette 
nähtud teeservituut positsioonil nr 1 asuva kinnistu kasuks. Kavandatava 
jagamise korral jääks mõlema moodustatava krundi sihtotstarbeks 100% 
tootmismaa. Hoonestusala ja ehitusõigus jaguneksid kahe krundi vahel 
proportsionaalselt krundi suurusega ning detailplaneeringuga kehtestatud 
servituudid säiliksid. Krundile määratud ehitusõigus tervikuna ei muutuks, 
vaid jaguneks kahe katastriüksuse vahel, mistõttu planeeringuala summaarne 
ehitusõigus jääks samaks.

Maardu Linnavalitsus on siiski seisukohal, et detailplaneeringuga on ette 
nähtud kindel arv äri- ja tootmismaa krunte (üheksa krunti), millele on 
määratud vastav ehitusõigus. Kehtiv detailplaneering ei näe ette moodustatud 
kruntide omavahelist jagamist ega liitmist. Seetõttu võib Kaldase põik 8 
krundi jagamine tähendada uue krundi moodustamist, millele soovitakse 
omakorda määrata ehitusõigus, mistõttu oleks selline muudatus võimalik 
üksnes uue detailplaneeringu koostamise kaudu.

Eeltoodust tulenevalt palume Kliimaministeeriumi seisukohta ja selgitust, 
kas olukorras, kus kinnistul kehtib detailplaneering, kuid detailplaneering 
ei näe ette moodustatud kruntide edasist jagamist ega liitmist, on võimalik 
anda projekteerimistingimused Ehitusseadustiku § 27 lõike 4 punkti 8 alusel. 
Kas Kliimaministeerium leiab võimaliku, et katastriüksuse jagamisel saab 
detailplaneeringuga määratud hoonestusõiguse ja ehitusõiguse ala jagada 
proportsionaalselt moodustatavatele kinnisasjadele.

Lugupidamisega
Annabel Mett-Mäelde
Juhataja asetäitja
Planeerimis- ja majandusosakond
Maardu Linnavalitsus
6060731

---

Kiri on saadetud väljastpoolt valitsemisala.  Ärge avage kirjaga kaasa 
tulnud linke või manuseid enne, kui olete saatja õigsuses ja sisu 
turvalisuses kindel.